
Grozījumi Ministru kabineta 2014. gada 11. februāra noteikumos Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība"
Izdoti saskaņā ar likuma "Par nodokļiem un nodevām" 
28.1 panta piekto un sesto daļu
· 1. Izdarīt Ministru kabineta 2014. gada 11. februāra noteikumos Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība" (Latvijas Vēstnesis, 2014, 70. nr.; 2015, 103., 253. nr.; 2016, 189. nr.; 2017, 97. nr.; 2018, 236., 251. nr.; 2019, 73., 146. nr.; 2020, 242. nr.) šādus grozījumus:
· 1.1. izteikt 62. punktu šādā redakcijā:
· "62. Taksometra skaitītāja lietotājs žurnālu aizpilda katras darbdienas beigās pēc skaitītāja rādījuma nolasīšanas, norādot šo noteikumu 51. punktā minētos rekvizītus.";
· 1.2. svītrot 82.1.11. apakšpunktu;
· 1.3. papildināt ar 82.4. apakšpunktu šādā redakcijā:
· "82.4. darījumu apliecinot ar šo noteikumu 71. punktā minētajā kārtībā noformētu reģistrēto kvīti:
· 82.4.1. par kredītiestāžu sniegtajiem pakalpojumiem;
· 82.4.2. par apdrošināšanas izplatītāju sniegtajiem pakalpojumiem.";
· 1.4. izteikt 84.1. apakšpunktu šādā redakcijā:
· "84.1. valsts un pašvaldību budžeta iestādes, saņemot samaksu par sniegtajiem maksas pakalpojumiem skaidrā naudā iestādes kasē un izsniedzot attaisnojuma dokumentu saskaņā ar normatīvajiem aktiem par kases operāciju uzskaiti;";
· 1.5. papildināt ar 84.14. apakšpunktu šādā redakcijā:
· "84.14. Latvijas Banka, saņemot samaksu par darījumiem un izsniedzot kvīti, kurā norādīti šo noteikumu 71. punktā minētie rekvizīti (izņemot šo noteikumu 71.2. apakšpunktā minēto rekvizītu).";
· 1.6. izteikt 85. punktu šādā redakcijā:
· "85. Kases aparātus, hibrīda kases aparātus, kases sistēmas, specializētās ierīces vai iekārtas nelieto personas, saņemot samaksu par spēļu iekārtu (piemēram, biljarda galdi, šautriņas, galda hokejs) un Valsts ieņēmumu dienestā reģistrētu azartspēļu automātu un azartspēļu iekārtu lietošanu un pēc darījuma partnera pieprasījuma izsniedzot reģistrēto kvīti. Par spēļu iekārtās, azartspēļu automātos un azartspēļu iekārtās veiktajiem darījumiem darījumu apliecinošos dokumentus neizsniedz, ja pirms darījuma uzsākšanas darījuma partneris nav brīdinājis pakalpojuma sniedzēju par vēlmi saņemt reģistrēto kvīti vai ja darījums ir veikts bez pakalpojuma sniedzēja klātbūtnes.";
· 1.7. svītrot 88.15. apakšpunktu;
· 1.8. svītrot 121.38. apakšpunktu;
· 1.9. svītrot 121.6 punktu;
· 1.10. papildināt ar 121.11 punktu šādā redakcijā:
· "121.11 Ja lietotājam, kuram Valsts ieņēmumu dienesta noteiktajā nodokļu maksātāju reitinga kopējā novērtējumā ir noteikts augstākais reitinga līmenis iepriekšējo divpadsmit mēnešu laikā, ir nepieciešams veikt izmaiņas Valsts ieņēmumu dienesta vienotajā datubāzē (reģistrā) reģistrētā un lietotājam uzstādītajā kases sistēmas programmā, kā rezultātā mainās kases sistēmas programmai aprēķinātā Hash SHA-256 kontrolsumma:
· 121.111. apkalpojošais dienests:
· 121.111.1. piecas darbdienas pirms programmas izmaiņu uzstādīšanas lietotājam, izmantojot Valsts ieņēmumu dienesta elektroniskās deklarēšanas sistēmu, iesniedz Valsts ieņēmumu dienestā programmatūras projektējuma aprakstu, programmatūras projektējuma specifikāciju, jauno kases sistēmas programmai aprēķināto Hash SHA-256 kontrolsummu, programmas versijas pirmkodu un izpildkodu, kā arī apliecinājumu, ka programma nodrošina normatīvajos aktos par nodokļu un citu maksājumu reģistrēšanas elektronisko ierīču un iekārtu tehniskajām prasībām noteikto prasību izpildi. Programmas izmaiņu atbilstības pārbaude atbilstības pārbaudes institūcijā nav nepieciešama;
· 121.111.2. kases sistēmas programmas versiju atbilstības pārbaudes veikšanai iesniedz atbilstības pārbaudes institūcijā divpadsmit mēnešu laikā pēc iepriekšējās kases sistēmas versijas reģistrācijas Valsts ieņēmumu dienesta vienotajā datubāzē (reģistrā). Valsts ieņēmumu dienests, izvērtējot iesniegto tehnisko dokumentāciju un konstatējot, ka veiktās izmaiņas ir būtiskas, nosaka termiņu, kurā kases sistēmas programmas versija jāiesniedz atbilstības pārbaudes institūcijā atbilstības pārbaudes veikšanai;
· 121.112. lietotājs triju darbdienu laikā pēc katru programmas izmaiņu uzstādīšanas informē par to Valsts ieņēmumu dienestu, izmantojot Valsts ieņēmumu dienesta elektroniskās deklarēšanas sistēmu.";
· 1.11. papildināt ar 121.12 punktu šādā redakcijā:
· "121.12 Šo noteikumu 121.11 punktā noteikto kārtību nepiemēro, ja:
· 121.121. nodokļu maksātājs saimniecisko darbību veic mazāk par trim gadiem;
· 121.122. nodokļu maksātājam ir ar tiesas nolēmumu pasludināts maksātnespējas process, uzsākts tiesiskās aizsardzības process vai ārpustiesas tiesiskās aizsardzības process;
· 121.123. nodokļu maksātājam ir pieņemts lēmums par saimnieciskās darbības izbeigšanu vai apturēšanu vai ir uzsākts likvidācijas process;
· 121.124. nodokļu maksātājam ir uzsākts izslēgšanas process no Valsts ieņēmumu dienesta pievienotās vērtības nodokļa maksātāju reģistra pēc Valsts ieņēmumu dienesta iniciatīvas par konstatētajiem pārkāpumiem.";
· 1.12. papildināt ar 121.13 punktu šādā redakcijā:
· "121.13 Ja lietotājam, kuram Valsts ieņēmumu dienesta nodokļu maksātāju reitinga kopējā novērtējumā noteiktais augstākais reitinga līmenis mainās vai ir atbilstība kādam no šo noteikumu 121.12 punkta nosacījumiem, apkalpojošais dienests nekavējoties iesniedz kases sistēmas programmas versiju atbilstības pārbaudes veikšanai atbilstības pārbaudes institūcijā un par to informē Valsts ieņēmumu dienestu, izmantojot Valsts ieņēmumu dienesta elektroniskās deklarēšanas sistēmu.";
· 1.13. papildināt ar 121.14 punktu šādā redakcijā:
· "121.14 Ja šo noteikumu 121.111.2. apakšpunktā un 121.13 punktā noteiktajos gadījumos kases sistēmas programmas versija nav iesniegta atbilstības pārbaudes veikšanai atbilstības pārbaudes institūcijā vai no atbilstības pārbaudes institūcijas saņemts atteikums izsniegt atbilstības apliecinājumu, lietotājs nekavējoties pārtrauc lietot šo kases sistēmas mainītās programmas versiju.";
· 1.14. svītrot 123.7. apakšpunktu;
· 1.15. svītrot 125.8. apakšpunktu;
· 1.16. svītrot 129.17 punktu;
· 1.17. papildināt ar 129.20 punktu šādā redakcijā:
· "129.20 Valsts ieņēmumu dienests izslēdz no Valsts ieņēmumu dienesta vienotās datubāzes (reģistra):
· 129.201. uz lietotāja vārda reģistrētos kases aparātus, hibrīda kases aparātus, kases sistēmas, specializētās ierīces un iekārtas pēc lietotāja rakstiska pieprasījuma, kurā norādīti apstākļi, kuru dēļ nav iespējams piemērot šo noteikumu 32. punktā noteikto lietošanas izbeigšanu, un kuram pievienots kases aparāta, hibrīda kases aparāta, kases sistēmas, specializētās ierīces vai iekārtas Z pārskats vai summārās atmiņas kopsumma uz iesnieguma datumu un tehniskā pase;
· 129.202. apkalpojošo dienestu pēc tā pieprasījuma;
· 129.203. kases aparātus, hibrīda kases aparātus, kases sistēmas, specializētās ierīces un iekārtas pēc apkalpojošā dienesta pieprasījuma;
· 129.204. atbilstības pārbaudes institūciju pēc tās pieprasījuma.";
· 1.18. papildināt ar 129.21 punktu šādā redakcijā:
· "129.21 Pēc šo noteikumu 129.20 punktā minētā pieprasījuma saņemšanas Valsts ieņēmumu dienests 15 darbdienu laikā izskata iesniegumu un rakstveidā paziņo lietotājam, apkalpojošajam dienestam vai atbilstības pārbaudes institūcijai par izslēgšanu no Valsts ieņēmumu dienesta vienotās datubāzes (reģistra).";
· 1.19. papildināt ar 129.22 punktu šādā redakcijā:
· "129.22 Valsts ieņēmumu dienestam ir tiesības izslēgt no Valsts ieņēmumu dienesta vienotās datubāzes (reģistra):
· 129.221. uz lietotāja vārda reģistrētos kases aparātus, hibrīda kases aparātus, kases sistēmas, specializētās ierīces un iekārtas, ja saskaņā ar Valsts ieņēmumu dienesta rīcībā esošo informāciju:
· 129.221.1. lietotājs izbeidzis saimniecisko darbību kases aparāta, hibrīda kases aparāta, kases sistēmas, specializētās ierīces vai iekārtas reģistrācijas vietas adresē, nepaziņojot par to Valsts ieņēmumu dienestam;
· 129.221.2. nav nodrošinātas prasības, kas noteiktas normatīvajos aktos par nodokļu un citu maksājumu reģistrēšanas elektronisko ierīču un iekārtu tehniskajām prasībām;
· 129.221.3. lietotājs nav apstiprinājis apkalpojošā dienesta iesniegto informāciju par kases aparāta, hibrīda kases aparāta, kases sistēmas, specializētās ierīces vai iekārtas lietošanas izbeigšanu atbilstoši šo noteikumu 32. punktam;
· 129.221.4. lietotājs kā saimnieciskās darbības vai komercdarbības veicējs ir izslēgts no Valsts ieņēmumu dienesta nodokļu maksātāju reģistra;
· 129.221.5. stājies spēkā administratīvā pārkāpuma lietā pieņemtais lēmums par kases aparāta, hibrīda kases aparāta, kases sistēmas, specializētās ierīces vai iekārtas ar tehnisko pasi vai bez tās (pārkāpuma izdarīšanas rīka) konfiscēšanu;
· 129.222. apkalpojošo dienestu, ja saskaņā ar Valsts ieņēmumu dienesta rīcībā esošo informāciju konstatētas neatbilstības informācijā, kas norādīta iesniegtajos šo noteikumu 125. un (vai) 126. punktā minētajos dokumentos, vai tas neatbilst šo noteikumu 88.1 punktā minētajām prasībām;
· 129.223. kases aparātus, hibrīda kases aparātus, kases sistēmas, specializētās ierīces un iekārtas, ja saskaņā ar Valsts ieņēmumu dienesta rīcībā esošo informāciju:
· 129.223.1. konstatēts, ka modelis vai modifikācija nav iekļauta Valsts ieņēmumu dienesta vienotajā datubāzē (reģistrā) apkalpojošā dienesta apkalpojamo kases aparātu, hibrīda kases aparātu, kases sistēmu, specializēto ierīču un iekārtu sarakstā;
· 129.223.2. konstatēts, ka modelis vai modifikācija nav reģistrēta Valsts ieņēmumu dienestā uz lietotāja vārda;
· 129.224. atbilstības pārbaudes institūciju, ja saskaņā ar Valsts ieņēmumu dienesta rīcībā esošo informāciju:
· 129.224.1. konstatēts, ka tā nepilda šo noteikumu VIII1 nodaļā minētos pienākumus;
· 129.224.2. konstatētas neatbilstības informācijā, kas norādīta iesniegtajos šo noteikumu 123. punktā minētajos dokumentos, vai atbilstības pārbaudes institūcija neatbilst šo noteikumu 121.3 punktā minētajām prasībām.";
· 1.20. papildināt ar 129.23 punktu šādā redakcijā:
· "129.23 Piecu darbdienu laikā pēc šo noteikumu 129.221.1., 129.221.4. un 129.221.5. apakšpunktā minētā gadījuma konstatācijas Valsts ieņēmumu dienests bez brīdināšanas izslēdz no Valsts ieņēmumu dienesta vienotās datubāzes (reģistra) uz lietotāja vārda reģistrētos kases aparātus, hibrīda kases aparātus, kases sistēmas, specializētās ierīces un iekārtas.";
· 1.21. papildināt ar 129.24 punktu šādā redakcijā:
· "129.24 Valsts ieņēmumu dienests pēc šo noteikumu 129.22 punktā minētā pārkāpuma konstatēšanas, izņemot šo noteikumu 129.221.1., 129.221.4. un 129.221.5. apakšpunktā minētos gadījumus, rakstveidā brīdina lietotāju, apkalpojošo dienestu vai atbilstības pārbaudes institūciju par izslēgšanu no Valsts ieņēmumu dienesta vienotās datubāzes (reģistra).";
· 1.22. papildināt ar 129.25 punktu šādā redakcijā:
· "129.25 Valsts ieņēmumu dienests pieņem lēmumu par lietotāja, apkalpojošā dienesta vai atbilstības pārbaudes institūcijas izslēgšanu no Valsts ieņēmumu dienesta vienotās datubāzes (reģistra), ja 15 dienu laikā pēc šo noteikumu 129.24 punktā minētā rakstveida brīdinājuma paziņošanas nav novērsti tajā norādītie pārkāpumi un Valsts ieņēmumu dienests nav informēts par brīdinājumā norādīto pārkāpumu novēršanu.";
· 1.23. papildināt ar 141.14 punktu šādā redakcijā:
· "141.14 Šo noteikumu 82.4. un 84.14. apakšpunkts stājas spēkā 2027. gada 1. janvārī. Kredītiestādes un apdrošināšanas izplatītāji šo noteikumu 71. punktā minētajā kārtībā noformētas reģistrētas kvītis drīkst sākt izsniegt arī pirms 2027. gada 1. janvāra."
· 2. Šo noteikumu 1.2. un 1.4. apakšpunkts stājas spēkā 2027. gada 1. janvārī. 
· 3. Šo noteikumu 1.6. apakšpunkts stājas spēkā 2026. gada 1. aprīlī.

